**Ministru kabineta noteikumu projekta "Noteikumi par uzņēmējdarbības riska valsts nodevu 2019. gadā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Noteikumi par uzņēmējdarbības riska valsts nodevu 2019. gadā"(turpmāk – noteikumu projekts) mērķis ir regulēt uzņēmējdarbības riska valsts nodevas (turpmāk – URVN) apmēru un darbinieku prasījumu garantiju fondā ieskaitāmās nodevas daļu 2019. gadā.Noteikumu projekts nosaka URVN apmēru, maksāšanas kārtību, kā arī darbinieku prasījumu garantiju fondā ieskaitāmās nodevas daļu 2019. gadā.Noteikumu projektā noteiktais regulējums stājas spēkā 2019. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par darbinieku aizsardzību darba devēja maksātnespējas gadījumā" 6. panta ceturtā daļa.Ministru kabineta 2017. gada 18. jūlija sēdes protokola Nr. 36 31. § 3. punkts.Ministru kabineta 2016. gada 2. augusta sēdes protokola Nr. 38 38. § 3. punkts.Ministru kabineta 2017. gada 28. augusta ārkārtas sēdes protokola Nr. 41 1. § 26. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | I. Saskaņā ar likuma "Par darbinieku aizsardzību darba devēja maksātnespējas gadījumā" 6. panta ceturto daļu Ministru kabinets katru gadu nosaka URVN apmēru un darbinieku prasījumu garantiju fonda pašu ieņēmumos ieskaitāmās nodevas daļu.Saskaņā ar Maksātnespējas likuma 62. panta 7.3 daļu Ministru kabinets URVN līdzekļu ietvaros nosaka, kāda šo līdzekļu daļa novirzāma juridiskās personas maksātnespējas procesa izmaksu segšanai šā panta 7.2daļā noteiktajā gadījumā, proti, ja no depozīta iemaksas tiesa atbrīvo darbinieku, kurš iesniedz maksātnespējas procesa pieteikumu par darba devēja (juridiskās personas) pasludināšanu par maksātnespējīgu. Maksātnespējas likuma 62. panta 7.2daļa noteic ­ ja šā panta 7.1daļā noteiktajā gadījumā no parādnieka līdzekļiem nav iespējams segt juridiskās personas maksātnespējas procesa izmaksas un kreditori nav nolēmuši izmantot citu finansēšanas avotu, juridiskās personas maksātnespējas procesa izmaksas tiek segtas valsts budžeta un URVN līdzekļu ietvaros, kuri Maksātnespējas kontroles dienestam piešķirti juridiskās personas maksātnespējas procesa izmaksu segšanai attiecīgos gadījumos. Proti, no Maksātnespējas administrācijas budžeta apakšprogrammas 06.05.00 "Maksātnespējas procesa izmaksas".Savukārt atbilstoši Saeimā 2018. gada 31. maijā pieņemtajam likumam "Grozījumi Maksātnespējas likumā", kas stājās spēkā 2018. gada 1. jūlijā, Maksātnespējas likuma 62. panta 7.2 daļā veikti grozījumi, saskaņā ar kuriem maksātnespējas procesa depozīts tiks segts no darbinieku prasījumu garantiju fonda gadījumā, ja tiesa saskaņā ar Maksātnespējas likuma noteikumiem darbinieku atbrīvo no tā daļējas vai pilnīgas samaksas. Tāpat saskaņā ar minētajiem grozījumiem Maksātnespējas likumā izslēgta minētā panta 7.3 daļa. Ņemot vērā, ka saskaņā ar Maksātnespējas likuma pārejas noteikumu 65. punktu grozījumi šā likuma 62. pantā par tā 7.3 daļas izslēgšanu un grozījumi minētā panta 7.2 daļā stājas spēkā 2019. gada 1. janvārī, noteikumu projektā netiek paredzēta pamatbudžeta apakšprogrammā 06.05.00 "Maksātnespējas procesa izmaksas" ieskaitāmās nodevas daļa 2019. gadā.Ievērojot minēto, kā arī Ministru kabineta 2016. gada 2. augusta sēdes protokola Nr. 38 38. § un 2017. gada 18. jūlija sēdes protokola Nr. 36 31. § noteikto, izstrādātajā noteikumu projektā ir noteikts URVN apmērs, maksāšanas kārtība, kā arī pamatbudžeta apakšprogrammā 06.04.00 "Darbinieku prasījumu garantijas fonds" ieskaitāmās nodevas daļa 2019. gadā. Papildus norādāms, ka ar likumu "Grozījumi Maksātnespējas likumā", kas stājās spēkā 2018. gada 1. jūlijā, citastarp ir mainīts Maksātnespējas administrācijas nosaukums, nosakot, ka iestādes nosaukums ir Maksātnespējas kontroles dienests, jo iestādes nosaukumam nepārprotami jāatspoguļo iestādes veicamo funkciju un uzdevumu būtība un jānodrošina iestādes atpazīstamība. 1. Ministru kabineta 2016. gada 2. augusta sēdē izskatītajā informatīvajā ziņojumā "Par uzņēmējdarbības riska valsts nodevas sadalījumu 2017.–2019. gadam" (Ministru kabineta 2016. gada 2. augusta sēdes protokola Nr. 38 38. §) (turpmāk – 2016. gada informatīvais ziņojums) un Ministru kabineta 2016. gada 2. augusta sēdes protokola Nr. 38 38. § 2. punktā noteikts, ka URVN 2017.–2019. gadā ir 0,36 *euro* mēnesī, ko aprēķina par katru darbinieku, ar kuru nodibinātas darba tiesiskās attiecības. Ievērojot minēto, noteikumu projektā paredzēts, ka URVN 2019. gadā ir 0,36 *euro* mēnesī, ko aprēķina par katru darbinieku, ar kuru nodibinātas darba tiesiskās attiecības, saglabājot nosacījumu, ka attiecībā uz darbiniekiem, par kuriem tiek maksāts sezonas laukstrādnieku ienākuma nodoklis, darba devējam URVN nav jāmaksā.Minētais izņēmums saistīts ar to, ka sezonas laukstrādnieku iedzīvotāju ienākuma nodokļa piemērošanai ir noteikts īpašs regulējums likumā "Par iedzīvotāju ienākuma nodokli". Sezonas laukstrādnieku ienākuma nodokļa maksātājs ir fiziska persona, ko lauksaimniecības sezonas darbos nodarbina lauksaimnieks periodā no 1. aprīļa līdz 30. novembrim. Ar personu, kas tiek nodarbināta sezonas rakstura darbos, ir jāslēdz darba līgums uz noteiktu laiku vai uzņēmuma līgums. Ņemot vērā to, ka sezonas laukstrādnieku ienākuma nodoklis piemērojams tikai 65 dienas un, turpinot darba tiesiskās attiecības ar darba ņēmēju pēc 65 dienām, nodokļi (tostarp URVN) tiek maksāti vispārējā kārtībā, kā arī to, ka personas līdz 18 gadu vecumam sezonas lauksaimniecības darbos parasti tiek nodarbinātas tikai skolēnu vasaras brīvdienās, tad, lai ievērotu vienlīdzības principu un stimulētu lauksaimniekus sezonas lauksaimniecības darbos nodarbināt arī personas līdz 18 gadu vecumam (nepalielinot nodokļu slogu darba devējiem), darba devējam nav jāmaksā URVN par darbinieku, ar kuru nodibinātas darba tiesiskās attiecības un par kuru tiek maksāts sezonas laukstrādnieku ienākuma nodoklis. 2. Ministru kabineta 2017. gada 18. jūlija sēdē izskatītajā informatīvajā ziņojumā "Par Maksātnespējas administrācijas attīstību" (protokola Nr. 36 31. §) (turpmāk – 2017. gada informatīvais ziņojums) un attiecīgajā Ministru kabineta sēdes protokolā paredzēts, ka Maksātnespējas kontroles dienesta kapacitātes stiprināšanai (tostarp Maksātnespējas likumā noteikto uzdevumu nodrošināšanai saistībā ar maksātnespējas procesa administratoru (turpmāk – administrators) profesijas tiesiskā regulējuma izmaiņām, disciplināratbildības institūta ieviešanai, Elektroniskās maksātnespējas uzraudzības sistēmas publicitātes nodrošināšanai, administratoru pretendentu saraksta (rindas) darbības uzlabošanai, risku vadības sistēmas izveidošanai un nodarbināto darba algas palielināšanai) jāpalielina iestādes finansējumam novirzāmā dotācija, kā finansēšanas avotu izmantojot URVN daļu, ieskaitot to vispārējos valsts budžeta ieņēmumos (Ministru kabineta 2017. gada 18. jūlija sēdes protokola Nr. 36 31. § 3. un 5. punkts) 2019. gadā 36,5 % (1 114 348 *euro*) no URVN ieņēmumiem un apakšprogrammai 06.04.00 "Darbinieku prasījumu garantiju fonds" ieņēmumi no URVN tiek paredzēti 63,5 % apmērā (1 936 678 *euro*). 3. Ministru kabineta 2016. gada 2. augusta sēdes protokola Nr. 38 38. § 4. punktā noteikts, ka visus iekasētos URVN ieņēmumus, kas pārsniedz likumā par valsts budžetu kārtējam gadam plānoto apjomu, jāieskaita valsts pamatbudžeta apakšprogrammas 06.04.00 "Darbinieku prasījumu garantiju fonds" kontā. Attiecīgs regulējums ir iekļauts noteikumu projekta 6. punktā.4. Ministru kabineta 2017. gada 28. augusta ārkārtas sēdes protokola Nr. 41 1. § 26. punktā ir noteikts, ka Tieslietu ministrijai sagatavojot Ministru kabineta noteikumu projektu par URVN apmēru un darbinieku prasījumu garantiju fondā ieskaitāmās nodevas daļu attiecīgajā gadā, jānosaka optimāli nepieciešamo līdzekļu apmēru atbilstoši riska iestāšanās vērtējumam (..). Atbilstoši uzdotajam ir veikts optimāli nepieciešamo līdzekļu apmēra atbilstoši riska iestāšanās vērtējumam aprēķins (skat. tabulā zemāk).

|  |  |  |  |  |
| --- | --- | --- | --- | --- |
| Gads | 2019 | 2020 | 2021 | Vidēji |
| 1. 2008. gada krīzes gadu sekas (2009.-2011.) vidēji 3800 cilvēki gadā | 3800 | 3800 | 3800 |   |
| 2. Vidēji uz cilvēku gadā | 1690 | 1690 | 1690 |   |
| 3. Nepieciešamā summa krīzes gadījumā | 6 422 000 | 6 422 000 | 6 422 000 | **6 422 000** |
| 4. URVN ieņēmumi DPGF | 1 936 678 | 1 911 678 | 1 911 678 | **1 920 011** |
| 5. Nepieciešamais "drošības spilvens" ("vidēji" 3. ailes un "vidēji" 4. ailes starpība) |   |   |   | **4 501 989** |

Atbilstoši veiktajam aprēķinam, ja iestātos 2008. gadam līdzīga krīze, nepieciešamais "drošības spilvens" ir vidēji 4 501 989 *euro*, kuru vienmēr būtu nepieciešams uzturēt darbinieku prasījumu garantiju fonda atlikumā (uzkrājumā no iepriekšējiem gadiem). Šobrīd darbinieku prasījumu garantiju fonda uzkrātais atlikums pārsniedz desmit miljonus *euro*. II. Saskaņā ar Maksātnespējas likuma pārejas noteikumu 2. un 5. punktu maksātnespējas procesiem, kas uzsākti līdz 2007. gada 31. decembrim, tiek piemērotas likuma "Par uzņēmumu un uzņēmējsabiedrību maksātnespēju" normas, savukārt maksātnespējas procesiem, kas uzsākti no 2008. gada 1. janvāra līdz 2010. gada 31. oktobrim, tiek piemērotas Maksātnespējas likuma (spēkā līdz 2010. gada 31. oktobrim) normas. Maksātnespējas procesos, kas uzsākti līdz 2010. gada 31. oktobrim, maksātnespējas procesa izmaksas saskaņā ar Maksātnespējas likuma pārejas noteikumu 10. punktu tiek segtas no naudas līdzekļu iepriekšējo gadu atlikuma valsts pamatbudžeta apakšprogrammā 06.05.00 "Maksātnespējas procesa izmaksas". Naudas līdzekļu atlikums ir radies no iepriekšējo gadu URVN ieņēmumiem, kas netika iztērēti valsts budžeta apakšprogrammas 06.05.00 "Maksātnespējas procesa izmaksas" (līdz 2014. gadam – 35.03.00 "Maksātnespējas procesa izmaksas") ietvaros. Kopš 2010. gada 1. novembra, stājoties spēkā Maksātnespējas likumam, maksātnespējas procesa izmaksas vairs netiek segtas no valsts budžeta līdzekļiem, bet gan no maksātnespējas procesa pieteikuma iesniedzēja (privātpersonas) iemaksātā depozīta. Vienlaikus jāņem vērā, ka no depozīta iemaksas pilnīgi vai daļēji var tikt atbrīvots darbinieks, kas iesniedz maksātnespējas procesa pieteikumu par darba devēja (juridiskās personas) pasludināšanu par maksātnespējīgu. Minētais izņēmums Maksātnespējas likumā noteikts, lai nodrošinātu normatīvā regulējuma atbilstību Satversmes tiesas 2012. gada 20. aprīļa spriedumam lietā Nr. 2011-16-01 "Par [Maksātnespējas likuma](http://likumi.lv/ta/id/214590-maksatnespejas-likums) [62. panta](http://likumi.lv/ta/id/214590-maksatnespejas-likums#p62) pirmās daļas un [Civilprocesa likuma](http://likumi.lv/ta/id/50500-civilprocesa-likums) 363.2 panta otrās daļas normu, ciktāl tās neparedz tiesas tiesības atbrīvot personas no depozīta iemaksas, atbilstību [Latvijas Republikas Satversmes](http://likumi.lv/ta/id/57980-latvijas-republikas-satversme) [92. pantam](http://likumi.lv/ta/id/57980-latvijas-republikas-satversme#p92)", ar kuru Maksātnespējas likuma 62. panta pirmās daļas norma par maksātnespējas procesa depozīta iemaksu, ciktāl tā attiecas uz darbiniekiem, kuru vienīgais tiesību aizsardzības līdzeklis ir darba devēja pasludināšana par maksātnespējīgu, atzīta par neatbilstošu Latvijas Republikas Satversmes 92. panta pirmajam teikumam. Līdz ar to Maksātnespējas likuma 62. pants tika papildināts ar 7.1-7.4 daļu (saskaņā ar Maksātnespējas likuma pārejas noteikumu 34. punktu 2014. gada 25. septembrī Saeimā pieņemtā likuma "Grozījumi Maksātnespējas likumā" 1.-76. pants stājās spēkā 2015. gada 1. martā). Līdz ar to maksātnespējas procesa depozīts maksātnespējas procesos, kas pasludināti pēc 2010. gada 31. oktobra, ja darbinieks no tā ir atbrīvots saskaņā ar Maksātnespējas likuma nosacījumiem, tiek segts no apakšprogrammas 06.05.00 "Maksātnespējas procesa izmaksas". Līdz ar to valsts budžeta apakšprogramma 06.05.00 "Maksātnespējas procesa izmaksas" tiek uzturēta, lai varētu segt maksātnespējas procesa izmaksas, pamatojoties uz Maksātnespējas likuma pārejas noteikumu 10. punktā un Maksātnespējas likuma 62. panta 7.2 un 7.3 daļā noteikto.Apakšprogramma 06.05.00 "Maksātnespējas procesa izmaksas" tiks izmantota līdz brīdim, kamēr tiks pabeigti visi maksātnespējas procesi, kas tika uzsākti līdz 2010. gada 31. oktobrim. 2018. gada 29. augustā bija aktīvi (uzsākti līdz 2010. gada 31. oktobrim un vēl nav pabeigti) 36 šādi maksātnespējas procesi, kuros 2019. gadā, iespējams, būs nepieciešams segt maksātnespējas procesa izmaksas no naudas līdzekļu atlikuma atbilstoši Maksātnespējas likuma pārejas noteikumu 10. punktam. Ņemot vērā, ka no naudas līdzekļu iepriekšējo gadu atlikuma apakšprogrammā 06.05.00 "Maksātnespējas procesa izmaksas" ir naudas līdzekļu uzkrājums, kā arī to, ka samazinās aktīvie procesi, kuri uzsākti līdz 2010. gada 31. oktobrim, atlikumā esošo naudas līdzekļu pietiks minēto izmaksu segšanai.Lai nodrošinātu maksātnespējas procesa izmaksu segšanu maksātnespējas procesos, kas tika uzsākti līdz 2010. gada 31. oktobrim, saskaņā ar Ministru kabineta 2010. gada 28. decembra noteikumos Nr. 1220 "Asignējumu piešķiršanas un izpildes kārtība" noteikto kārtību no iepriekšējo gadu atlikuma tiks ieskaitīts finansējums 1338 *euro* mēnesī (16 052 *euro* gadā) valsts pamatbudžeta apakšprogrammas 06.05.00 "Maksātnespējas procesa izmaksas" izdevumos.Vienlaikus, ņemot vērā, ka apakšprogramma 06.05.00 "Maksātnespējas procesa izmaksas" ir terminēta, savukārt darbinieki, kuri pie noteiktiem nosacījumiem tiek atbrīvoti no depozīta iemaksas, būs arī turpmāk, atbilstoši Saeimā 2018. gada 31. maijā pieņemtajiem grozījumiem Maksātnespējas likuma 62. pantā par tā 7.3 daļas izslēgšanu un grozījumi minētā panta 7.2 daļā, kas saskaņā ar šā likuma pārejas noteikumu 65. punktu stājas spēkā 2019. gada 1. janvārī, maksātnespējas procesa depozīts gadījumā, ja tiesa saskaņā ar Maksātnespējas likuma noteikumiem darbinieku atbrīvos no tā daļējas vai pilnīgas samaksas, tiks segts no darbinieku prasījumu garantiju fonda līdzekļiem, nevis no apakšprogrammas 06.05.00 "Maksātnespējas procesa izmaksas". Tādi ir apmēram 10 gadījumi gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Maksātnespējas kontroles dienests (Tieslietu ministrija). |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Darba devēji, kuriem ir pienākums maksāt URVN (pēc 2018. gada jūlija datiem šādu darba devēju skaits ir vidēji 69 874 mēnesī).2. Noteikumu projekts ietekmē Maksātnespējas kontroles dienesta darbiniekus. 2018. gada 30. augustā Maksātnespējas kontroles dienestā ir 60 amata vietas.3. Tiesiskās aizsardzības procesa un maksātnespējas procesa subjekti. Saskaņā ar Latvijas Republikas uzņēmumu reģistra datiem līdz 2018. gada 30. augustam ir aktīvi 4702 tiesiskās aizsardzības procesi, juridiskās personas maksātnespējas procesi un fiziskās personas maksātnespējas procesi.  |
| 2. | Tiesiskā regulējuma ietekme uz tautsaimniecību un administratīvo slogu | 1. Noteikumu projektā paredzētais tiesiskais regulējums nemaina ietekmi uz darba devējiem, jo URVN tiek saglabāta līdzšinējā apmērā.2. Noteikumu projekta tiesiskais regulējums nemaina Maksātnespējas kontroles dienesta darbinieku tiesības un pienākumus, kā arī veicamās darbības. 3. Maksātnespējas kontroles dienestam veicot uzraudzības funciju, tiks paaugstināta maksātnespējas procesa efektivitāte, kas pozitīvi ietekmēs tiesiskās aizsardzības procesā, juridiskās personas maksātnespējas procesā un fiziskās personas maksātnespējas procesā iesaistītās personas. Padarot efektīvāku maksātnespējas procesa norises kontroli, kopumā pozitīvi tiks ietekmēta tautsaimniecība. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme |  X |  0 |  X |  0 |  X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Atbilstoši Ministru kabineta 2016. gada 2. augusta sēdes protokola Nr. 38 38. § 2. punktā noteiktajam URVN 2017.–2019. gadā ir 0,36 *euro* mēnesī, ko aprēķina par katru darbinieku, ar kuru nodibinātas darba tiesiskās attiecības.Ministru kabinets 2018. gada 10. aprīlī (protokols Nr. 19 36. § 1. punkts) apstiprināja valsts pamatbudžeta bāzes izdevumus 2019.-2021. gadam, kur finansējums, kas ieskaitāms no URVN, 2019. gadam paredzēts 3 051 026 *euro* apmērā un, kas atbilstoši 2017. gada informatīvajam ziņojumam, tiek novirzīts:1. darbinieku prasījumu garantiju fonda izdevumu segšanai – 1 936 678 *euro* apmērā;2. maksātnespējas procesa pārvaldības izmaksu segšanai – 1 114 348 *euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar noteikumu projektu nav plānotas, jo URVN apmērs noteikts atbilstoši 2016. gada informatīvajam ziņojumam un 2017. gada informatīvajam ziņojumam, saglabājot URVN 2018. gada apmērā. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Maksātnespējas kontroles dienests un Valsts kase. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar noteikumu projektu netiek paplašinātas vai sašaurinātas Maksātnespējas kontroles dienesta funkcijas, un noteikumu projekta izpilde neietekmē tajā esošos cilvēkresursus.Nav nepieciešama jaunu institūciju izveide vai esošo reorganizācija. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Pleikšne 67099125

Anda.Pleiksne@mkd.gov.lv